open-index/open-wikipedia-markdown huggingface dataset:
రేకులకుంట

**రేకులకుంట** అనంతపురం జిల్లా లోని రాయదుర్గం మండలానికి చెందిన గ్రామం.

## మూలాలు

## వెలుపలి లంకెలు

వర్గం:రాయదుర్గం మండలంలోని రెవిన్యూయేతర గ్రామాలు
ఘండికోట బ్రహ్మాజీరావు

**ఘండికోట బ్రహ్మాజీరావు** (1922 డిసెంబరు 23 - 2012 అక్టోబరు 12) ప్రముఖ ఉత్తరాంధ్ర రచయిత, సాహితీ వేత్త. ఆయన ఇంగ్లీషు, తెలుగు, సంస్కృతం భాషలలో యం.యే. పట్టభద్రులు. సాంకేతికరంగంలో "ఇనిస్టిట్యూట్ ఆఫ్ ఇంజనీర్స్ "సభ్యులు. నివాసస్థలం విశాఖపట్నం. తెలుగు కథానిక మీద పరిశోధన చేసేరు. అనేక కథానికలు వివిధ పత్రికలు ప్రచురించబడినాయి.
 
## జీవిత సంగ్రహం
సగటు మానవుని దైనందిన సమస్యలు పరిశీలించి తన రచనల్లో విలషించిన అక్షరశిల్పి ఘంటికోట. ఈయన రచనలన్నీ వాస్తవిక జీవితానికి దర్పణాలుగా నిలుస్తాయి. ఆయన ఖాదీకి పర్యాయ పదంగా ఉన్న పొందూరు భ్రాహ్మణ అగ్రహారం వీధిలో డిసెంబరు 23 1922 లో జన్మించారు. అక్కడే ప్రాథమిక విద్యను పూర్తిచేశారు. 16 యేళ్ళ వయస్సు నుంచే కలం ఝళిపించారు. తెలుగు, ఆంగ్లం, సంస్కృతం భాషల్లో పోస్ట్ గ్రాడ్యుయేషన్ చేశారు. పశ్చిమ బెంగాల్ లో రైల్వే విభాగంలో ఇంజనీరుగా పనిచేశారు. 1980 లో పదవీ విరమణ చేసిన తరువాత హాల్డియా ఫోర్డ్ లో ప్రత్యేక అధికారిగా ఏడాదిపాటు పనిచేశారు. ఆయన 10కి పైగా నవలలు అతిపెద్ద కథా సంపుటిని, వివిధ గ్రంధాలకు అనువాదాలూ చేసి ప్రసిద్ధికెక్కారు. బ్రహ్మాజీ ఆంగ్ల సంక్షిప్త కథలపై పరిశోధనలు చేసి అనేక బహుమతులు పొందారు. రైల్వేలో అనేక హోదాల్లో పనిచేస్తూనే సాహిత్య సేవ చేశారు. ఉత్తరాంధ్ర, ప్రవాసాంధ్ర, బెంగాలీ జీవిత చిత్రాన్ని జమిలి ముద్రణలో అందించారు.

## వ్యక్తిగత జీవితం
ఆయనకు ఏడుగురు కుమార్తెలు, ఒక కుమారుడు ఉన్నారు.

## సాహితీ వేత్తగా
ఘండికోట పేరు చెప్పగానే శ్రామిక శకటం, విజయవాడ జంక్షన్ చప్పున స్ఫురిస్తాయి. రైల్వే రంగాన్ని ఇతివృత్తంగా తీసుకుని రచనలు చేసిన ప్రథమ కథా, నవలా రచయిత ఘండికోటే. ఆయన కలం నుండి దాదాపు 30 నవలలు, 150 కథలు, పెక్కు వ్యాసాలు వెలువడ్డాయి. ఆయన నవలల్లో పరుగులిడే చక్రాలు, ప్రవహించే జీవనవాహిని, నవ్వింది నాగావళి, శ్రామిక శకటం, విజయవాడ జంక్షన్, నల్లమబ్బుకో వెండి అంచు, ప్రేమమూర్తి, రాగలత, గులాబీముళ్ళు, డాక్టర్ భాయి వంటివి పాఠకుల అమితాదరణకు పాత్రమయ్యాయి. తొలికథ 1941లో ప్రజాబంధులో వచ్చిన ‘రాఘవయ్య’తో సాహితీ యాత్ర ఆరంభించారు. ‘ఒక దీపం వెలిగింది’ నవల సినీద్వయం బాపు-రమణల నేతృత్వంలో ‘గోరంత దీపం’ సినిమాగా వచ్చింది. కేంద్ర సాహిత్య అకాడమీ ఆహ్వానం మేరకు అరేబియన్ నైట్స్‌ను వేయిన్నొక్క రాత్రులు పేరుతో, తెలుగులో అనువదించారు. ఆధ్యాత్మిక రచయితగా శ్రీమత్ సుందరకాండ-సౌందర్య దర్శనం (6 భాగాలు) వెలువరించారు.

## అస్తమయం
ఘండికోట బ్రహ్మాజీరావు 2012 అక్టోబరు 12, శుక్రవారం నాడు కన్నుమూశారు. పశ్చిమ బెంగాల్‌లోని బర్నపూర్‌లో ఉద్యోగార్థమై ఉన్న కుమారుడు విశ్వనాథ్ ఇంటికి వెళ్ళిన బ్రహ్మాజీరావు అస్వస్థతతో అక్కడే కన్నుమూశారు.

## ఉద్యోగం
* మొదటి తరగతి గెజెటెడ్ ఆఫీసరుగా రైల్వే, 1980 వరకు
* వర్క్స్ మేనేజరుగా ఖర్గ్ పూర్ లో టెక్నికల్ స్కూల్ ప్రిన్సిపాల్ 
* హల్దియా పోర్ట్ లో స్పెషల్ ఆఫీసరుగా ఒక సంవత్సరం

## నవలలు
* పరుగిలిడే చక్రాలు
* ప్రవహించే జీవవాహిని. ఆంధ్రప్రభ వారపత్రిక పోటీలో రెెండవ బహుమతి పొందింది. 1967.
* నవ్వింది నాగావళి
* శ్రామిక శకటం
* ఒక దీపం వెలిగింది (నవల): దీనిని గోరంత దీపం సినిమాగా తీసేరు.
*  విజయవాడ జంక్షన్ 
* నల్లమబ్బుకో వెండి అంచు 
* ప్రేమమూర్తి 
* రాగలత 
* గులాబీముళ్ళు 
* డాక్టర్ భాయి
* అమృతవల్లి  - 1995 చతుర నవలలపోటీలో కన్సొలేషన్ బహుమతి పొందిన నవల.

## ఇతర రచనలు
* ప్రాచీన భారతీయ సాహిత్యంలో కథ
* శ్రీమత్ సుందరకాండ-సౌందర్య దర్శనం (6 భాగాలు)
* వేయిన్నొక్క రాత్రులు (అనువాదం)

## మూలాలు
* ఆంధ్రజ్యోతి సచిత్ర వారపత్రిక, 12-11-82. పుట. 12.
* dated 13-10-2012.

## వర్గాలు

వర్గం:1922 జననాలు
వర్గం:2012 మరణాలు
ఉత్తరాంధ్ర
వర్గం:తెలుగు కథా రచయితలు
వర్గం:తెలుగు నవలా రచయితలు
వర్గం:శ్రీకాకుళం జిల్లా ఇంజనీర్లు
వర్గం:శ్రీకాకుళం జిల్లా రచయితలు
కేశవదాసు

*తెలుగు రచయిత *'చందాల కేశవదాసు** గురించిన వ్యాసం [[చందాల కేశవదాసు|ఇక్కడ]] చూడండి.''

కేశావదాసు మిశ్రా(1555 – 1617)  సంస్కృత పండితుడు,  హిందీ భాషా రచయిత, కవి. అతను  రసికప్రియ అను హిందీ శృంగార కావ్యమును రచించెను.

== జీవిత విశేషాలు ==
కేశవదాసుడు [[:en:Bundelkhand|బుందేల్ఖండ్]] అను గ్రామ వాసి. ఈ గ్రామం ప్రస్తుతము [[ఉత్తర ప్రదేశ్]], [[మధ్య ప్రదేశ్]] లో విస్తరించి ఉంది. రాజా మధుకరషా ఇతనికి ఆస్థానమున ఆశ్రయమిచ్చి సన్మానించెను.  మధుకరుని అనంతరము అతని ఆసనమును అధిష్ఠించిన అతని కుమారుడు ఆంధ్రజిత్తుషా ఇతని పాండితికి మెచ్చి 21 గ్రామాలను బహుమతిగా ఇచ్చెను.

కేశవదాసు రచనలలో రెండవది ఈ రసికప్రియ. ఇది సుమారు సా.శ. 1591 సం. రచింపబడింది. దీని తరువాతి రచన 'కవిప్రియ' అను అలంకార గ్రంథము. అది సా.శ. 1601 సం. నాటిది. హిందీ భాషయందు గల ప్రేమకావ్యములలో ఈ [[రసికప్రియ]]కు చక్కని పేరు గలదు. 17, 18 వ శతాబ్దములనాటి [[:en:Pahari painting|పహారీ]] చిత్రములు చాలా వరకు ఈ కావ్యమును అధారపడినవే. ఆ చిత్రములలో చాలావరకు అడుగు భాగమునను, కొన్ని వెనుక వైపున ఇతని పద్యములు రచింపబడినవి.ఒకప్పుడు [[అక్బర్|అక్బరుచక్రవర్తి]] ఇద్రజిత్తుషాకు అవిధేయతగా 10 మిలియనుల రూపాయలు అపరాధమును విధించెను.  ఆసందర్భమున కేశవదాసు అక్బరు అస్ఠానమునకు బయలుదేరి, అక్బరు మంత్రి వీరబలుని తో  ఈ విషయమై రహస్యముగా మంతనమాడి ఈ రసికప్రియను ఆతనికి వినిపించెను. వీరబలుడు ఆతని పాండిత్యానికి  మెచ్చి ఈ అపరాధమును రద్దు చేయించెను. రసికప్రియ 16 అధ్యాయముల కావ్యము. అందు ద్వితీయ, తృతీయ, సత్పమాధ్యాయములు బాగా ప్రాచుర్యము పొందినవి. నాయక లక్షణములను ద్వితీయాధ్యాయమునునందు, తృతీయాధ్యాయమునందు నాయికా లక్షణములను, అష్టానయికావర్ణన సప్తమాధ్యాయమునందు వివరించెను. ఈ పహారీ చిత్రములందు చాలావరకు రాధా, కృష్ణులే నాయికా, నాయకులుగా చిత్రింపబడినవి. ఈ పహారీ చిత్రములు "The Journal of Indian Art" లో చాలా వరకు వర్ణింపబడినవి.

==చిత్రమాలిక==
<gallery>
Image:Meister des Rasikapriyâ-Manuskripts 001.jpg|An illustration from Rasikapriya, 1610.
Image:Meister des Rasikapriyâ-Manuskripts 002.jpg|An illustration from Rasikapriya, 1610.
</gallery>
==మూలాలు==


== బాహ్య లంకెలు ==

* [[Krishna Prakash Bahadur|Bahadur, K.P.]] (tr.) (1972). ''The Rasikapriya of Keshavadasa'', Delhi: Motilal Banarsidass.
*[https://web.archive.org/web/20140619093614/http://www.kavitakosh.org/kk/index.php?title=%E0%A4%95%E0%A5%87%E0%A4%B6%E0%A4%B5%E0%A4%A6%E0%A4%BE%E0%A4%B8 Keshavdas at Kavita Kosh] ** (Hindi) '''

వర్గం:1555 జననాలు
వర్గం:1617 మరణాలు
వర్గం:హిందీ కవులు
వర్గం:మధ్య ప్రదేశ్ వ్యక్తులు
నాయనపల్లి

**నాయనిపల్లి,** అనంతపురం జిల్లా లోని నార్పల మండలానికి చెందిన రెవెన్యూయేతర గ్రామం.

## మూలాలు

వర్గం:నార్పల మండలం లోని రెవెన్యూయేతర గ్రామాలు
వడ్డిపల్లె(ఓబులవారిపల్లె)

**వడ్డిపల్లె (ఓబులవారిపల్లె)**, కడప జిల్లా ఓబులవారిపల్లె మండలానికి చెందిన గ్రామం.

ఓబులవారిపల్లె మండల కేంద్రంలోని వడ్డిపల్లె గ్రామంలో ప్రతి సంవత్సరం, చైత్ర విదియనాడు, శ్రీ ఏకారమ్మ తల్లి తిరునాళ్ళు నిర్వహించెదరు. ఈ తిరునాళ్ళకు చుట్టుప్రక్కల నుండి భారీగా భక్తులు తరలివచ్చెదరు. చైత్రపాడ్యమి (ఉగాది) రోజున రాత్రి వరకూ, ఓబులవారిపల్లె, కటికంవారిపల్లె, పునాటివారిపల్లె, శివశంకరపురం, వడ్డిపల్లె, హరిజనవాడ, అరుంధతివాడ గ్రామాలలో అమ్మవారి ఊరేగింపు నిర్వహించెదరు. [1]

## మూలాలు
[1] ఈనాడు కడప; 2014,ఏప్రిల్-1, 4వ పేజీ.
చింతలాయపల్లి

**చింతలాయపల్లి ** అనంతపురం జిల్లా, యాడికి మండలానికి చెందిన రెవెన్యూయేతర గ్రామం.
## కొత్త వెంకటరమణుడి కల్యాణోత్సవం
చింతలాయపల్లి వద్ద కొత్త వెంకటరమణుడి (కొత్తరాయుడు) కల్యాణోత్సవం ప్రతి సంవత్సరం వైభవంగా జరుగుతుంది. చుట్టుపక్కల గ్రామాల నుంచి వచ్చిన జనంతో ఆలయ ఆవరణ కిటకిటలాడింది. కొత్తరాయుడి తిరుణాల సందర్భంగా స్వామికి బిందెసేవ, విష్వక్సేన ఆరాధనం, పూర్ణకుంబాభిషేకం, అష్టోత్తర మంత్రపుష్పనివేదన, ఉదయం ఉత్సవమూర్తులను మూలస్వామి సన్నిధికి చేర్చి కళ్యాణోత్సవం ఘనంగా నిర్వహిస్తారు. కల్యాణోత్సవాన్ని తిలకించడానికి మహిళలుపెద్దసంఖ్యలో తరలి వస్తారు. అనంతరం భక్తులకు అన్నదానకార్యక్రమం ఏర్పాటు చేస్తారు. కల్యాణోత్సవం సందర్భంగాచింతలాయపల్లి భక్తబృందం ఆధ్వర్యంలో భజన కార్యక్రమం జరుగుతుంది. సాయంత్రం పారువేట, లేదా పార్వేట రాత్రికి గ్రామోత్సవం ఘనంగా నిర్వహిస్తారు. మూలవిరాట్‌ను దర్శించుకోవడానికి భక్తులుబారులు తీరుతారు. గ్రామానికి దూరంగా ఉన్నందున భక్తులకు అసౌకర్యంకలగకుండా పలు స్వఛ్ఛంద సంస్థల ఆధ్వర్యంలో అన్నదానం,  చలివేంద్రం, వైద్యశిబిరం, విద్యుత్తు సౌకర్యం, చల్లని మజ్జిగ వంటి సౌకర్యాలు కల్పిస్తారు.

## మూలాలు

## వెలుపలి లంకెలు

వర్గం:యాడికి మండలంలోని రెవిన్యూయేతర గ్రామాలు
క్రిష్ణంపల్లె

**క్రిష్ణంపల్లె** తిరుపతి జిల్లా పుల్లంపేట మండలానికి చెందిన రెవెన్యూయేతర గ్రామం.

2022 లో చేసిన జిల్లాల పునర్వ్యవస్థీకరణకు ముందు ఈ గ్రామం వైఎస్‌ఆర్ జిల్లాలో, ఇదే మండలంలో ఉండేది. 
ఈ గ్రామం టి.కమ్మపల్లె పంచాయతీ పరిధిలో ఉన్నది.

క్రిష్ణంపల్లె గ్రామంలో ప్రతి సంవత్సరం, ఉగాదిరోజున పెదతిరుమలయ్య పొంగళ్ళు, ఘనంగా నిర్వహించెదరు. ఉదయం మహిళలు భక్తిశ్రద్ధలతో పొంగళ్ళు నిర్వహించి, ప్రసాదాలు సమర్పించెదరు. పెదతిరుమలయ్య ప్రతిమకు ప్రత్యేకపూజలు నిర్వహించెదరు. ఈ కార్యక్రమమంలో గ్రామ ప్రజలు విరివిగా పాల్గొని, స్వామివారిని దర్శించుకొంటారు.

## మూలాలు

## వెలుపలి లంకెలు
జాంపల్లె

**జాంపల్లె, **జోగులాంబ గద్వాల జిల్లా, ధరూర్ మండలానికి చెందిన గ్రామం. ధరూర్ గ్రామానికి అతి సమీప పల్లె. ఈ గ్రామ పంచాయతీలోనే ఒకప్పుడు జాంపల్లె భాగంగా ఉండేది. ప్రస్తుతం పంచాయతీగా ఏర్పడింది.
## ఉనికి
జాంపల్లె గ్రామానికి తూర్పున రెవెన్యూ గ్రామమైన ధరూర్, పడమర కోతులగిద్ద గ్రామం, ఉత్తర దిక్కున మన్నాపూర్, దక్షిణాన మార్లబీడు గ్రామం ఉన్నాయి.
## ఊరు పేరు-నేపథ్యం
పూర్వం ధరూర్ గ్రామానికి చెందిన కొంతమంది జంగమ వంశస్థులు ఇక్కడికి వచ్చి స్థిరపడ్డారు. వారి పేరు మీదుగా ఈ గ్రామానికి *జంగమపల్లె * అని పేరు వచ్చింది, జంగమపల్లె కాలక్రమేనా జాంపల్లెగా మారినది. 
## గ్రామ రాజకీయాలు
మొదట్లో ఈ గ్రామం ధరూర్ గ్రామ పంచాయతీలో అంతర్భాగంగా ఉండేది. 1994లో ప్రత్యేక పంచాయతీగా ఏర్పడినది. అప్పటి పంచాయతీ రాజ్ శాఖా మంత్రి డి.కె. సమరసింహారెడ్డి చొరవతో గ్రామానికి ప్రత్యేక పంచాయతీ హోదా దక్కింది.
1995లో జరిగిన పంచాయతీ ఎన్నికలలో పాలెం సుజాత గ్రామ మొదటి సర్పంచుగా ఎన్నికయినది. తరువాత 2001లో జరిగిన పంచాయతీ ఎన్నికలలో చింతరేవుల శ్రీరాములు గ్రామ రెండవ సర్పంచుగా ఎన్నికయ్యాడు. 2006లో వెంకటరామిరెడ్డి సర్పంచుగా ఎన్నిక కాగా, 2013లో జరిగిన పంచాయతీ ఎన్నికలలో పాలెం చిన్నారెడ్డి సర్పంచుగా ఎన్నికయ్యాడు.
## విద్యాలయాలు
గ్రామంలో 1977 సంవత్సరంలో ప్రాథమిక పాఠశాలను ఏర్పాటు చేశారు. పాఠశాల భవన నిర్మాణానికి రాజోలి వంశస్థులైన రైతులు స్థలాన్ని దానం చేశారు. ఇక్కడ ఐదవ తరగతి దాకా చదువుకునే అవకాశం ఉంది. ఉన్నత పాఠశాల విద్య కొరకు అత్యంత సమీపంలోని ధరూర్ ఉన్నత పాఠశాలకు వెళ్తుంటారు. 2007లో అంగన్‌వాడి కేంద్రం కూడా ఏర్పాటు చేశారు. 
## సవారమ్మ జాతర
ఈ గ్రామ ప్రజలు మూడు సంవత్సరాలకొక సారి సవారమ్మ జాతర చేస్తుంటారు. ఈ జాతర జాంపల్లె సమీప గ్రామమైన పార్చర్లలో జరుగుతుంది. ఈ సవారమ్మ దేవత పుట్టినిల్లు జాంపల్లెగా భావించి, తమ ఆడపిల్ల జాతరగా వీరు పార్చర్లకు పోయి జాతర చేసుకొని వస్తుంటారు. జాతర రోజుల్లో సవారమ్మ పార్చర్ల పొలిమేరల్లో తమ పుట్టినూరు వారు వస్తున్నారా? లేదా? అని ఎదురుచూస్తూ ఉంటుందని వీరి నమ్మకం.
## మూలాలు

వర్గం:తెలంగాణ జిల్లాల శివారు గ్రామాలు
రేవులపల్లి

**రేవులపల్లి **మహబూబ్ నగర్ జిల్లా, ధరూర్ మండలానికి చెందిన గ్రామం. ఈ గ్రామానికి ఉత్తరాన కృష్ణానది ప్రవహిస్తుంది. 
## జూరాల ప్రాజెక్టు
ఇక్కడ నది ప్రవహించే ప్రాంతమంతా రాళ్ళగుట్టలతో నిండిపోవడం వలన, తెలంగాణ ముఖ్యప్రాజెక్టులలో ఒకటైన ప్రియదర్శిని జూరాల ప్రాజెక్టును ఇక్కడ నిర్మించారు. ప్రాజెక్ట్ నిర్మించిన తొలి నాళ్ళలో ఇక్కడ పర్యాటకుల కొరకు అందమైన్ ఉద్యాన వనం ఉండేది. జలవిద్యుత్ కేంద్రం ఏర్పాటు చేశాక అది పాడైపోయింది. విద్యుత్ కేంద్రం ఏర్పాటయ్యాక గ్రామంలోని ఉత్తర భాగంలో చాలా ఇళ్ళను వదిలి పెట్టవలసి వచ్చింది. వీరికి మరో చోట పునరావాసాన్ని ఏర్పాటు చేశారు.

## సమీప గ్రామాలు
ఈ గ్రామానికి చుట్టు పక్కల చిన్న చింతరేవుల, పెద్ద చింతరేవుల, గుడ్డెందొడ్డి, ఉప్పేరు తదితర గ్రామాలు ఉన్నాయి.
## పాఠశాలలు
గ్రామంలో రెండు ప్రభుత్వ పాఠశాలలు ఉన్నాయి. ఒకటి ప్రాథమిక, మరోటి ఉన్నత పాఠశాల. పదవ తరగతి వరకు చదువుకునే అవకాశం ఉంది. పదవ తరగతి విద్యార్థులు తమ చివరి పరీక్షలను దగ్గరలోని ఉప్పేరు కేంద్రంలో రాస్తుంటారు.
## రక్షకభట నిలయం
ఇది మండల కేంద్రం కాకపోయినా,ధరూర్ మండలానికి సంబంధించిన ప్రధాన రక్షక భట నిలయం ఇక్కడే ఉంది. ఉపకేంద్రం(ఔట్ పోస్ట్) మాత్రం మండల కేంద్రమైన ధరూర్లో ఉంది.

## అతిధి గృహం
ప్రాజెక్టును సందర్శించే అధికారులు, ప్రతినిధుల అవసరాల నిమిత్తం ఇక్కడ ఓ పెద్ద అతిథి గృహాన్ని నిర్మించారు.
## ప్రాజెక్టు క్యాంప్
జూరాల ప్రాజెక్టు పనుల నిమిత్తం ఇక్కడ కొన్ని కార్యాలయాలు, పని చేసే అధికారుల కొరకు కొన్ని నివాస ప్రాంతాలతో కూడిన క్యాంప్ ఉంది.
## దేవాలయాలు
ఇక్కడి క్యాంప్ ఆవరణలో ఆకర్షణీయమైన శ్రీసీతారామాలయం ఉంది. ప్రాజెక్టుకు వచ్చే పర్యాటకులు ఇక్కడకు తప్పకుండా వస్తుంటారు. విశాలమైన పచ్చటి ఆవరణలో ఆలయం ఉండటం నలన, భక్తులే కాకుండా, పిల్లలు వినోదం కొరకు, పెద్దలు విశ్రాంతి కొరకు ఇక్కడికి వచ్చి కాలక్షేపం చేస్తుంటారు.

వర్గం:తెలంగాణ జిల్లాల శివారు గ్రామాలు
జర్లపాలెం (కొండపి)

**జర్లపాలెం** ప్రకాశం జిల్లా కొండపి మండలానికి చెందిన రెవెన్యూయేతర గ్రామం.
## గ్రామ పంచాయతీ
జాళ్ళపాలెం గ్రామం, పెదకండ్లగుంట పంచాయతీ పరిధిలోని ఒక శివారు గ్రామం.
## దర్శనీయ ప్రదేశాలు/దేవాలయాలు
### శ్రీ వీరబ్రహ్మేంద్రస్వామివారి ఆలయం
ఈ ఆలయంలో స్వామివారి తిరునాళ్ళు ప్రతి సంవత్సరం, ఉగాది పర్వదినం సందర్భంగా వైభవంగా నిర్వహించెదరు. ఈ తిరునాళ్ళకు ప్రకాశం జిల్లా నుండియేగాక హైదరాబాదుచెన్నై, బెంగళూరు వంటి దూర ప్రాంతాల నుండి గూడా భక్తులు విరివిగా విచ్చేయుదురు. ఆ రోజు ఆలయంలో ఉదయం నుండియే స్వామివారికి ప్రత్యేకపూజలు నిర్వహించెదరు. స్వామివారికి మ్రొక్కుకున్న భక్తులు, ఉదయం నుండి పొంగళ్ళు, తలనీలాలు సమర్పించుకొని, మ్రొక్కులు తీర్చుకుంటారు. దూర ప్రాంతాల నుండి వచ్చు భక్తుల కొరకు, అన్నసంతర్పణ, మజ్జిగ, మంచినీటి సౌకర్యం ఏర్పాటుచేసెదరు. తిరునాళ్ళ సందర్భంగా, గ్రామంలో విద్యుత్తు ప్రభలు, సాంస్కృతిక కార్యక్రమాలు ఏర్పాటు చేసెదరు. దూరప్రాంతాల నుండి వచ్చు భక్తులకొరకు, ఆర్.టి.సి. వారు ప్రత్యేక బస్సులు ఏర్పాటు చేయుదురు. 
## మూలాలు

## వెలుపలిలింకులు
గుండా మల్లేష్

**గుండా మల్లేష్** (జూలై 14, 1947 -  అక్టోబరు 13, 2020) తెలంగాణ రాష్ట్రానికి చెందిన రాజకీయ నాయకుడు, మాజీ శాసనసభ్యుడు. కార్మిక కుటుంబం నుంచి వచ్చిన గుండా మల్లేష్ అంచెలంచెలుగా శాసన సభ్యులు స్థాయికి ఎదిగాడు.  ఈయన ఆసిఫాబాదు శాసనసభ నియోజకవర్గం, బెల్లంపల్లి శాసనసభ నియోజకవర్గంల నుండి శాసనసభకు ఎన్నికయ్యాడు. శాసనసభలో సి.పి.ఐ పార్టీ శాసనసభా పక్షనేతగా కూడా ఉన్నాడు.

## జీవిత విషయాలు
మల్లేష్ 1947, జూలై 14న పోచమల్లు, లక్ష్మి దంపతులకు తెలంగాణ రాష్ట్రం, మంచిర్యాల  జిల్లా, తాండూరు మండలం, రేచిని గ్రామంలో జన్మించాడు. మెట్రిక్యులేషన్ చదివి, బెల్లంపల్లిలోని రామా ట్రాన్స్‌పోర్టులో క్లీనర్‌గా, డ్రెవర్‌గా పనిచేశాడు. తోటి క్లీనర్లు, డ్రెవర్ల సమస్యలపై పోరాడాడు.

మల్లేష్ కు సరోజతో వివాహం జరిగింది. వీరికి ఇద్దరు కూతుళ్ళు, ఒక కుమారుడు.

## రాజకీయ ప్రస్థానం
సింగరేణిలో కార్మికుడిగా చేరిన మల్లేష్ సీపీఐ పార్టీలో సభ్యత్వం తీసుకున్నాడు. 1970లో తన ఉద్యోగానికి రాజీనామా చేసి పూర్తి స్థాయు రాజకీయ నాయకుడిగా మారాడు. మంచి కార్మిక నేతగా పేరు తెచ్చుకున్న మల్లేష్, 8సార్లు ఎమ్మెల్యేగా పోటీచేసి, 4సార్లు గెలుపొందాడు. ఒకప్పటి ఆసిఫాబాదు శాసనసభ నియోజకవర్గ పరిధిలో బెల్లంపల్లి ఉన్న సమయంలో ఆరుసార్లు, బెల్లంపల్లి నియోజకవర్గం ఏర్పాటు తర్వాత 2009, 2014లో రెండుసార్లు సిపిఐ తరపున పోటీ చేసాడు.

1978లో తొలిసారిగా ఆసిఫాబాదు శాసనసభ నియోజకవర్గం నుంచి సీపీఐ అభ్యర్థిగా పోటీచేసి కాంగ్రెస్ అభ్యర్థి దాసరి నర్సయ్య చేతిలో 3,849 ఓట్లతో ఓడిపోయాడు. తరువాత 1983 ఎన్నికల్లో కాంగ్రెస్ అభ్యర్థి దాసరి నర్సయ్యపై 303 ఓట్ల తేడాతో, 1985 ఎన్నికల్లో కాంగ్రెస్ అభ్యర్థి దాసరి నర్సయ్యపై 4,048 ఓట్ల తేడాతో గెలిచాడు. 1989 ఎన్నికల్లో కాంగ్రెస్ అభ్యర్థి దాసరి నర్సయ్య చేతిలో 5,932 ఓట్లతో ఓడిపోగా, 1994 ఎన్నికల్లో కాంగ్రెస్ అభ్యర్థి దాసరి నర్సయ్యపై 34,155 ఓట్ల తేడాతో గెలిచాడు. అనంతరం 2004 ఎన్నికల్లో తెలుగుదేశం పార్టీ అభ్యర్థి అమ్రాజుల శ్రీదేవి చేతిలో 5,452 ఓట్ల తేడాతో ఓడిపోయాడు.

బెల్లంపల్లి అసెంబ్లీ నియోజకవర్గం ఏర్పాడ్డాక 2009లో జరిగిన ఎన్నికల్లో పోటిచేసి కాంగ్రెస్ అభ్యర్థి శంకర్ పై గెలుపొంది, 12వ శాసనసభలో సభానాయకుడిగా వ్యవహరించాడు. 2014, 2018లలో జరిగిన ఎన్నికల్లో టిఆర్ఎస్ అభ్యర్థి దుర్గం చిన్నయ్య చేతిలో ఓడిపోయాడు.

## మరణం
కిడ్నీ, గుండె సంబంధిత వ్యాధులతో బాధపడుతూ హైదరాబాదులోని నిమ్స్ హాస్పిటల్ లో చికిత్స పొందుతూ 2020, అక్టోబరు 13న మరణించాడు.

## ఇవికూడా చూడండి
* ఆంధ్రప్రదేశ్ శాసనసభ సభ్యుల జాబితా (1983) 
* ఆంధ్రప్రదేశ్ శాసనసభ సభ్యుల జాబితా (1985) 
* ఆంధ్రప్రదేశ్ శాసనసభ సభ్యుల జాబితా (1994) 
* ఆంధ్రప్రదేశ్ శాసనసభ సభ్యుల జాబితా (2009)

## మూలాలు

## బయటి లంకెలు
*గుండా మల్లేష్ వివరాలు
*బెల్లంపల్లి శాసనసభ నియోజకవర్గ వివరాలలో మల్లేష్ వివరాలు
*ఆంధ్రప్రదేశ్ రాష్ట్ర శాసనసభలో అంబటి బ్రాహ్మణయ్యకు నివాళులో అర్పిస్తున్న గుండా మల్లేష్

వర్గం:1947 జననాలు
వర్గం:2020 మరణాలు
వర్గం:మంచిర్యాల జిల్లా రాజకీయ నాయకులు
వర్గం:మంచిర్యాల జిల్లా కార్మిక నాయకులు
వర్గం:కొమరంభీం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (2009)
వర్గం:కమ్యూనిస్టు నాయకులు
సీతారాంపురం (మహానంది)

**సీతారాంపురం (మహానంది)** కర్నూలు జిల్లా,మహానంది మండలానికి చెందిన రెవెన్యూయేతర గ్రామం.
## మూలాలు

## వెలుపలి లింకులు
కాగితపు విమానం

**కాగితపు విమానం** అనగా ఆటలాడేందుకు కాగితంతో తయారు చేసుకున్న ఒక బొమ్మ విమానం, కాగితపు విమాన తయారీ విధానాన్ని కొన్నిసార్లు ఎయిరోగామిగా సూచిస్తారు, జపనీస్ కాగితపు మడత యొక్క కళను ఒరిగామి అంటారు

## చరిత్ర
మడచిన గ్లైడర్స్ యొక్క మెరుగు, అభివృద్ధి జపాన్ లోను అదే స్థాయిలో జరిగినటు సమాన ఆధారాలు ఉన్నప్పటికి మడచిన కాగితపు గ్లైడర్స్ మూలాలు సాధారణంగా పురాతన చైనాకి చెందినవిగా పరిగణిస్తారు. వాస్తవంగా, చైనాలో క్రీ.పూ. 500 లో విస్తృత స్థాయిలో కాగితం తయారీ జరిగింది, అలాగే ఒరిగామి, కాగితపు మడత సుమారు క్రీ.పూ. 460-390 కాలపు ఒక శతాబ్దంలో బాగా ప్రసిద్ధి చెందింది. మొదటి కాగితపు విమానాన్ని ఎక్కడ, ఏ రూపంలో తయారు చేశారో, ఎలా తయారు చేశారో నిర్ధారించడం అసాధ్యం.

శక్తితో నడిచే విమానము యొక్క మార్గదర్శ రూపకర్తలు పెద్ద యంత్రాలు రూపకల్పన చేయడానికి అన్ని రకాల కాగితపు విమాన నమూనాలపై అధ్యయనం చేశారు.

## ఇవి కూడా చూడండి

లియొనార్డో డావిన్సి - ఎగిరే యంత్రాల గురించి ఆలోచించి విమాన నమూనాలను తయారుచేసినవాడు.

పేపర్ పాపర్ - కాగితాలతో చేసే చిలిపి చేష్ట

వర్గం:ఆట పరికరాలు
వర్గం:కాగితపు విమానాలు
వర్గం:కాగితపు బొమ్మలు
పెదపాలెం(నాగాయలంక)

"పెదపాలెం(నాగాయలంక)" కృష్ణా జిల్లా నాగాయలంక మండలానికి చెందిన గ్రామం.

## గ్రామ చరిత్ర
## గ్రామం పేరు వెనుక చరిత్ర
## గ్రామ భౌగోళికం

సముద్ర మట్టానికి 6 మీ.ఎత్తు 
### సమీప గ్రామాలు
రేపల్లె, మచిలీపట్నం, పొన్నూరు, పెడన

### సమీప మండలాలు
అవనిగడ్డ, మోపిదేవి, రేపల్లె, కోడూరు

## గ్రామానికి రవాణా సౌకర్యాలు
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ

## గ్రామములోని విద్యాసౌకర్యాలు
మారుతి విద్యానికేతన్, నాగాయలంక ప్రగతి విద్యానికేతన్, గణపేశ్వరం

## గ్రామములోని మౌలిక సదుపాయాలు
హోమియో వైద్యశాల.
## గ్రామానికి సాగు/త్రాగునీటి సౌకర్యం
## గ్రామ పంచాయతీ
2013,జూలైలో ఈ గ్రామ పంచాయతీకి నిర్వహించిన ఎన్నికలలో, శ్రీ మేడికొండ ప్రకాశరావు ఉపసర్పంచిగా ఎన్నికైనారు. [2]

## దర్శనీయ ప్రదేశాలు/దేవాలయాలు
## గ్రామములోని ప్రధాన పంటలు
వరి, అపరాలు, కాయగూరలు

## గ్రామములోని ప్రధాన వృత్తులు
వ్యవసాయం, వ్యవసాయాధారిత వృత్తులు

## గ్రామ ప్రముఖులు
## గ్రామ విశేషాలు
## పెదపాలెం గ్రామంలో జరిగిన దుర్ఘటన
పెదపాలెం గ్రామంలో 2014,ఏప్రిల్-1న పెద్ద అగ్నిప్రమాదం సంభవించింది. ఈ ప్రమాదంలో ఏడు ఇళ్ళు దగ్ధంకాగా, రు. నాలుగు లక్షలకు పైగా ఆస్థినష్టం జరిగింది. అగ్నిప్రమాద బాధిత కుటుంబాలు కట్టుబట్టలతో రోడ్డుపై నిలిచారు. ఒక ఇంటివద్ద విద్యుత్తు తీగెలు ఒకదానికొకటి రాసుకొని, మంటలు చెలరేగగా, క్షణాల వ్యవధిలోనే, అగ్నికీలలు ప్రక్కనున్న ఇళ్ళకు ఎగబ్రాకినవి. ఇళ్ళలోని వారందరూ వ్యవసాయ పనుల నిమిత్తం, ఇళ్ళకు తాళాలు వేసుకొని, ఇతర గ్రామాలకు తరలివెళ్ళినపుడు, ఈ ప్రమాదం జరిగింది. [1]

## మూలాలు

[1] ఈనాడు కృష్ణా; 2014,ఏప్రిల్-2; వపేజీ.
[2] ఈనాడు అమరావతి; 2016,ఫిబ్రవరి-1; 40వపేజీ.
పల్లంపాడు

**పల్లంపాడు** తిరుపతి జిల్లా పెనగలూరు మండలానికి చెందిన గ్రామం.
పల్లంపాడులో గ్రామదేవత అయిన పల్లమ్మ జాతరను, ప్రతి సంవత్సరం ఉగాది మరుసటి రోజున, వైభవంగా నిర్వహించెదరు. జాతరకు ఎన్.ఆర్.పురం నుండియేగాక, భక్తులు మండల వ్యాప్తంగా పలు ప్రాంతాల నుండి తరలివచ్చెదరు. ఈ సందర్భంగా అమ్మవారికి పూజలుచేసి, పొంగళ్ళు సమర్పించెదరు.

## మూలాలు
నల్లంచు తెల్లచీర

thumb
**నల్లంచు తెల్లచీర** ప్రముఖ నవలాకారుడు, సినీరచయిత యండమూరి వీరేంద్రనాథ్ రాసిన నవల. యండమూరి వీరేంద్రనాథ్ ఊహించుకున్న ఒక కథను చిరంజీవి కథానాయకునిగా దొంగమొగుడు చలన చిత్ర కథగా మలిచారు. అదే కథలోని పాత్రలతో ఆయన ఈ నవల రచించారు. ధారావాహికగా ప్రచురితమైన ఈ నవల గొప్ప ప్రాచుర్యం పొందింది.
## రచన నేపథ్యం
నల్లంచు తెల్లచీర నవల ఆలోచన వెనుక ఆసక్తికరమైన నేపథ్యం ఉంది. మహేశ్వరీ మూవీస్ వారి చిత్రం కోసం కథాచర్చలు జరుగుతున్న సమయంలో యండమూరి వీరేంద్రనాథ్ ఉదయం రచయిత్రి, కాలమిస్టు మాలతీ చందూర్ ఇంటికి, సాయంత్రం మరో స్నేహితుని ఇంటికి విందుకు వెళ్ళారు. భోజనాల అనంతరం ఆ స్నేహితుడికీ, అతని భార్యకీ మధ్య జరిగిన వాదనలో ఈ కథకు మూలబీజం ఏర్పడింది. యండమూరి మిత్రుడు *లాజిక్ ఆలోచించని ఆడవాళ్ల గురించి ఓ నవల వ్రాయమని* వీరేంద్రనాథ్‌కు సూచించారు. తన భార్య గురించి చెప్తూ *ఉదయం రాత్రి మిగిలిన అన్నం, రాత్రి ఉదయం మిగిలిన అన్నం తినడం వల్ల రోజుకు అర్థరూపాయి ఆదా చేసి తద్వారా సంవత్సరాంతంలో మూడువందల రూపాయలు ఆసుపత్రిలో బిల్లు చేయడం* గురించి వివరించారు. ఆపైన జరిగిన వాగ్వాదంలోంచి యండమూరి వీరేంద్రనాథ్‌కు నల్లంచు తెల్లచీర కథ స్ఫురించింది. ఆ కథను పెంచి సినిమా వారికి వినిపించగా ఆమోదించారు. పైగా యండమూరి సినిమా కథలో మార్పులు చేయడంతో దొంగమొగుడు సినిమా తయారైంది.
ఆపైన యండమూరి తొలిగా తయారుచేసుకున్న కథతో నల్లంచు తెల్లచీర నవల రచించారు. ఈ నవలను హైదరాబాదులో ఆంధ్రజ్యోతి పత్రిక ప్రారంభించిన కొత్త ఎడిషన్‌లో రోజువారీ ధారావాహికగా ప్రచురించారు. నవల పుస్తకంగా ప్రచురణ అయ్యాకా పలుమార్లు పునర్ముద్రణ పొందింది.

## ఇతివృత్తం

## మూలాలు

వర్గం:యండమూరి వీరేంద్రనాధ్ రచనలు
ఉడ్‌హౌస్‌పేట

ఉడ్ హౌస్ పేట నెల్లూరు జిల్లా సంగం మండలానికి చెందిన ఒక నివాస ప్రాంతం లేదా రెవెన్యూయేతర గ్రామం. 

## ఊరిపేరు
ఈ గ్రామనామం ఉడ్‌హౌస్‌ + పేట అనే రెండు తెలుగుపదాల కలయికతో ఏర్పడింది. ఉడ్‌హౌస్‌ 1926-31, 1934-37 మధ్యకాలంలో నెల్లూరు జిల్లా కలెక్టరుగా ఉన్న ఎ.సి. ఉడ్‌హౌస్‌ పేరుమీద ఈ గ్రామం ఏర్పడింది.. (Nellore Gazetter)

## విశేషాలు
* ఈ గ్రామం తరుణవాయి గ్రామానికి అనుబంధ గ్రామం.
* ఈ గ్రామములో వేంచేసియున్న శ్రీదేవీ భూదేవీ సమేత శ్రీ చెన్నకేశ్వస్వామివారి ఆలయంలో, ప్రతి సంవత్సరం, ఉగాది పర్వదినం నుండి ఉత్సవాలు మొదలు పెట్టి మరుసటి రోజున స్వామివారి కళ్యాణం నిర్వహించెదరు.

## మూలాలు

వర్గం:రెవెన్యూయేతర గ్రామాలు
మామిడి వెంకటార్యులు

కొత్త వాడుకరుల చిట్టా**మామిడి వెంకటార్యులు** తొలి తెలుగు నిఘంటు కర్త. ఈయన ఆంధ్ర దీపిక పేరుతో రాసిన నిఘంటువు తెలుగు భాషా చరిత్రలో ఒక నూతన ఒరవడికి నాందిపలికింది.ఈయన సంస్కృతంలో రచించిన శబ్దార్థ కల్పతరువు మొదటిగా అచ్చయిన సంస్కృత నిఘంటువు.ఈయన "ఆంధ్ర లక్షణం", "పర్యాయ పదాల రత్నమాల", "శకట రేఫ లక్షణం", "విశేష లబ్ద చింతామణి", " తెలుగు వ్యాకరణం" వంటి గ్రంథాలను రచించారు. తెలుగు వ్యాకరణంలో దంత్య తాలవ్యాలను వెంకటార్యులే మొదట ప్రవేశపెట్టారు. వేదాలు, ఉపనిషత్తులను అధ్యయనం చేశారు.యాజ్ఞవల్కుని పరాసర సంహితను తెలుగులోకి అనువదించారు.
## జీవిత విశేషాలు
ఈయన 1764 మార్చి 16 న బందరు పరాసుపేటలోని విజయలక్ష్మీ, వెంకన్న లకు జన్మించారు.బందరులో దుకాణదారునిగా ఉన్న వెంకటార్యులు ఒక పండితునిగా, తెలుగుభాషా ఉధ్దారకునిగా ప్రశంసలందుకున్నారు. వెంకటార్యులు వ్రాసిన "ఆంధ్ర దీపిక" ప్రతిని ఈస్టు ఇండియా కంపెనీ వారు వెయ్యి వరహాలకు కొనుగోలు చేశారు. వీరి పాండిత్యాన్ని చూసిన విక్టోరియా రాణి బందరు వచ్చినపుడు వీరిని టౌన్ హాలులో "పండిత రాయలు" బిరుదునిచ్చి సత్కరించారు. ఈ టౌను హాలును ఇప్పటికీ విక్టోరియా రాణి హాలుగా పిలుస్తారు. తెలుగు భాషకు వీరు చేసిన సేవకు సి.పి బ్రౌన్ మెచ్చి సువర్ణ కంకణం తొడిగారు. బందరు సాహితీ వేత్తలు ఈయనకు "బాల అమర్" అని బిరుదునిచ్చారు. అమరుడు ఎలా మొదట సంస్కృత నిఘంటువు వ్రాసాడో అలానే ఈయన కూడా బాల్యంలో తెలుగు నిఘంటువు వ్రాయడంలో ఆ బిరుదునిచ్చారు.1965 లో కేంద్ర ప్రభుత్వం వీరి రచనలను అచ్చు వేయడానికి నిధులు కేటాయించింది. వీరి "ఆంధ్ర దీపిక"ను చూసిన అప్పటి రాష్ట్రపతి సర్వేపల్లి రాధాకృష్ణన్ దాని ప్రచురణకు నిధులు అందించారు. ఇలా సాహిత్య సేవలోనే కాకుండా భాషా సేవలో బందరుకు పేరు తెచ్చిన ప్రముఖుడీయన.

## మూలాలు

* https://groups.google.com/forum/#!topic/sahitibandhu/h0IAzSjwQik
## ఇతర లింకులు

వర్గం:1764 జననాలు
వర్గం:తెలుగు రచయితలు
వర్గం:సంస్కృత రచయితలు
వర్గం:కృష్ణా జిల్లా రచయితలు
వర్గం:నిఘంటుకారులు
విశ్వనాథపురం (చాపాడు)

**విశ్వనాథపురము** వైఎస్ఆర్ జిల్లా చాపాడు మండలానికి చెందిన రెవెన్యూయేతర గ్రామం.

## గణాంకాలు
:
## మూలాలు
సంపూర్ణేష్ బాబు

**సంపూర్ణేష్ బాబు** లేదా **సంపూ ** (అసలు పేరు నరసింహాచారి) ఒక తెలుగు సినిమా నటుడు. హృదయ కాలేయం చిత్రం ద్వారా తెలుగు సినీ పరిశ్రమకు పరిచయమయ్యాడు. ఇతనికి సోషల్ మీడియా వలన విపరీతమైన ప్రచారం వచ్చింది. తొలి సినిమా విడుదల కాకముందే రెండవ సినిమా కొబ్బరిమట్ట ప్రారంభమైనది.
## నేపథ్యము
సంపూర్ణేష్ బాబు అసలు పేరు నరసింహాచారి. వీళ్ళ ఊరు సిద్దిపేట దగ్గర్లోని మిట్టపల్లి. వీరిది పేద విశ్వకర్మ కుటుంబం. తినడానికి సరైన తిండి కూడా ఉండేది కాదు. ఇతనికి ఒక అన్న, ఇద్దరు అక్కలు. ఇతను ఏడో తరగతి చదివేటపుడు తండ్రి మరణించాడు. దాంతో అన్న వెండి బంగారం పనికోసం బయట పనిచేస్తుండేవాడు. కొద్ది రోజుల తర్వాత అన్న కుటుంబ పోషణార్థం అదే ఊర్లో వెండి బంగారు పని చేస్తుండేవాడు. పదో తరగతి పూర్తయిన తర్వాత అన్నకు సహాయంగా ఉండటం కోసం నెమ్మదిగా తను కూడా అదే పని నేర్చుకున్నాడు. అన్న ఇతనికి దగ్గర్లోని సిద్ధిపేటలో ఒక దుకాణం పెట్టించాడు. ఆర్టీసీ క్రాస్ రోడ్స్ దగ్గర వీళ్ళ బంధువులు ఉండేవారు. దీంతో వీళ్ళ కుటుంబము సిటీకి వచ్చినప్పుడల్లా సినిమాలు విపరీతంగా చూసేవారు. సినిమాలు చూసేందుకే ప్రత్యేకంగా వచ్చేవాళ్ళు.

## సినిమా
సంపూర్ణేష్ బాబుకు చిన్నప్పటి నుంచి నటనపై ఆసక్తి ఉండేది. దుకాణం నడుపుతూనే సిద్ధిపేటలో ఉన్న మరో నటుడి దగ్గర నటనలో శిక్షణ కోసం వెళ్ళేవాడు. ఆయన ద్వారా నెమ్మదిగా సినిమాల్లో చిన్న చిన్న పాత్రల్లో నటించేవాడు. అలా కృష్ణవంశీ దర్శకత్వంలో వచ్చిన మహాత్మ అనే సినిమాలో ఒక చిన్న పాత్రలో నటించాడు. తర్వాత హైదరాబాదులో మరో సంస్థలో నటనలో శిక్షణలో చేరాడు మరిన్ని అవకాశాల కోసం ప్రయత్నాలు చేసేవాడు. వాటిలో భాగంగా స్టీఫెన్ శంకర్ అలియాస్ రాజేష్ అనే దర్శకుడితో పరిచయం ఏర్పడింది. సంపూర్ణేష్ బాబు కథానాయకుడిగా హృదయ కాలేయం అనే సినిమా తీయాలని స్టీఫెన్ శంకర్ ఆలోచన. ఈ సినిమా గుర్తింపు కోసం ఇతను తాను ఒక ప్రవాస భారతీయుడిననీ, డబ్బులు బాగా మిగలబెట్టుకుని వచ్చాననీ జీ న్యూస్ ఛానల్ లో ఒక వార్త కూడా ప్రసారం చేయించాడు. ఇదంతా ఇతనికి సాంఘిక మాధ్యమాల్లో విపరీతమైన ప్రచారం తెచ్చిపెట్టింది. తర్వాత విడుదలైన సినిమా ఓ మోస్తరు విజయాన్ని సాధించి ఇతనికి గుర్తింపు తెచ్చిపెట్టింది.

## నటించిన చిత్రాలు

### టెలివిజన్

## మూలాలు

## బయటి లంకెలు
*హృదయ కాలేయం ప్రచార చిత్రంలో సంపూ
*హృదయ కాలేయం చిత్ర పాటల విడుదలలో సంపూ ప్రసంగం
*ఎవరు ఈ సంపూర్ణేష్ బాబు?
*దక్కన్ హెరాల్డ్ పత్రికలో సంపూ గురించిన వార్త

వర్గం:తెలుగు సినిమా నటులు
వర్గం:సిద్దిపేట జిల్లా వ్యక్తులు
వర్గం:బిగ్ బాస్ (తెలుగు టీవీ సిరీస్) పోటీదారులు
1764

**1764** గ్రెగోరియన్‌ కాలెండరు యొక్క లీపు సంవత్సరము.

## సంఘటనలు

* ఫిబ్రవరి 15: సెయింట్ లూయిస్ స్థావరాన్ని స్థాపించారు.
* మార్చి 15: తొమ్మిదేళ్ల మిషన్ నుండి పారిస్కు తిరిగి వచ్చిన మరుసటి రోజు, ఫ్రెంచ్ అన్వేషకుడు, పండితుడు అంక్వెటిల్ డు పెరాన్ జొరాస్ట్రియన్ పవిత్ర గ్రంథం, *జెండ్ అవెస్టా* యొక్క పూర్తి కాపీని పారిస్‌లోని *బిబ్లియోథెక్ రాయల్‌తో* పాటు అనేక ఇతర సాంప్రదాయక గ్రంథాలను అందజేశాడు. 1771 లో, అతను *జెండ్ అవెస్టా* యొక్క మొదటి యూరోపియన్ అనువాదాన్ని ప్రచురించాడు. 
* మార్చి 17: ఫిలిప్పీన్స్ కొత్త స్పానిష్ గవర్నర్ జనరల్ గా ఫ్రాన్సిస్కో జేవియర్ డి లా టోర్రే మనీలా చేరుకున్నాడు.
* జూలై 6: బ్రిటిష్ దళాలు క్యూబాలోని హవానా నుండి బయలుదేరాయి. స్పెయిన్ తో చేసుకున్న ఒప్పందం ప్రకారం, హవానాను అప్పగించినందుకు గాను, స్పెయిన్ వెస్ట్ ఫ్లోరిడాను గ్రేట్ బ్రిటన్కు ఇచ్చింది.
* అక్టోబర్ 22: బక్సర్ యుద్ధం : బ్రిటిష్ ఈస్ట్ ఇండియా కంపెనీ మీర్ ఖాసిమ్, బెంగాల్ నవాబ్, అవధ్ నవాబ్, మొఘల్ చక్రవర్తి షా ఆలం II ల సంయుక్త సైన్యాలను ఓడించింది.
* తేదీ తెలియదు: ఇమ్మాన్యుయేల్ కాంట్ *[[అందమైన, ఉత్కృష్టమైన అనుభూతిపై పరిశీలనలు|అందమైన, అద్భుతమైన]] అనుభూతిపై పరిశీలనలు (బీబాచ్టుంగెన్ అబెర్ దాస్ గెఫాల్ డెస్ స్చోనెన్ ఉండ్ ఎర్హాబెనెన్)* పుస్తకాన్ని ప్రచురించాడు
* తేదీ తెలియదు: వోల్టేర్ *డిక్షన్‌నైర్ ఫిలాసఫిక్* ప్రచురించాడు
* తేదీ తెలియదు: అమృతసర్ స్వర్ణదేవాలయ పునర్నిర్మాణం తలపెట్టారు
* తేదీ తెలియదు: బ్రౌన్ విశ్వవిద్యాలయాన్ని "ది కాలేజ్ ఇన్ ది ఇంగ్లీష్ కాలనీ ఆఫ్ రోడీ ఐలాండ్ అండ్ ప్రొవిడెన్స్ ప్లాన్‌టేషన్స్" అనే పేరుతో స్థాపించారు
*

## జననాలు
thumb|మామిడి వెంకటార్యులు
* మార్చి 16: మామిడి వెంకటార్యులు, తొలి తెలుగు నిఘంటు కర్త.
* సెప్టెంబర్ 17: జాన్ గుడ్రిక్, ఇంగ్లీష్ ఖగోళ శాస్త్రవేత్త (మ .1786)
* సెప్టెంబర్ 25: ఫ్లెచర్ క్రిస్టియన్, ఇంగ్లీష్ నావికుడు (మ .1793) 
* తేదీ తెలియదు: మహదాజీ షిండే, మరాఠా చక్రవర్తి (మ. 1794) 
* తేదీ తెలియదు: అలెగ్జాండర్ మాకెంజీ, స్కాటిష్ అన్వేషకుడు (మ .1820)

## మరణాలు

* నవంబర్ 20: క్రిస్టియన్ గోల్డ్ బాచ్, ప్రష్యన్ గణిత శాస్త్రజ్ఞుడు (జ .1690) 

## పురస్కారాలు

## మూలాలు


*
రేమాలవారిపాలెం

"రేమాలవారిపాలెం" కృష్ణా జిల్లా నాగాయలంక మండలానికి చెందిన గ్రామం.

## గ్రామ చరిత్ర
## గ్రామం పేరు వెనుక చరిత్ర
## గ్రామ భౌగోళికం

సముద్ర మట్టానికి 6 మీ.ఎత్తు
### సమీప గ్రామాలు
రేపల్లె, మచిలీపట్నం, పొన్నూరు, పెడన
### సమీప మండలాలు
అవనిగడ్డ, మోపిదేవి, రేపల్లె, కోడూరు
## గ్రామానికి రవాణా సౌకర్యం
నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ
## గ్రామంలోని విద్యా సౌకర్యాలు
ప్రగతి విద్యానికేతన్, గణపేశ్వరం మ్నారుతి విద్యాయనికేతన్, నాగాయలంక
## గ్రామంలోని మౌలిక సదుపాయాలు
## గ్రామానికి సాగు/త్రాగునీటి సౌకర్యం
## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీమతి దోనే భవాని సర్పంచిగా ఎన్నికైనారు. ఉపసర్పంచిగా శ్రీమతి మత్తి పద్మ ఎన్నికైనారు. [3]
## దర్శనీయ ప్రదేశాలు/దేవాలయాలు
### శ్రీ సీతారామస్వామివారి ఆలయం
ఈ ఆలయంలో స్వామివారి వార్షిక బ్రహ్మోత్సవాలు, 2014, ఎప్రిల్-7 నుండి 11 వరకూ నిర్వహించెదరు. 7న స్వామివారికి ప్రత్యేకపూజలు నిర్వహించెదరు. 8న స్వామివారి కళ్యాణం జరిపించెదరు. 9 రాత్రికి స్వామివారి రథోత్సవం, 10న వసంతోత్సవం, 11న పవళింపుసేవ నిర్వహించెదరు. [1] 
### శ్రీ చోడిశెట్టి అమ్మగారమ్మ తల్లి ఆలయం
ఈ ఆలయంలో అమ్మవారి జాతర ప్రతి సంవత్సరం జూన్ నెలలో నిర్వహించెదరు. [2]

పునర్నిర్మాణం అనంతరం నిర్వహించుచున్న ఏడవ వార్షిక జాతర మహోత్సవం, 2017,జూన్-10వతేదీ శనివారంనాడు వైభవంగా ప్రారంభమైనది. ఈ జాతర మహోత్సవంలో తమ ఇలవేలుపును దర్శించుకొనుటకై, కృష్ణా, గుంటూరు జిల్లాల నుండి పలువురు చోడిశెట్టి వంశస్థులు పెద్దసంఖ్యలో తరలివచ్చారు. ఈ సందర్భంగా అమ్మగారమ్మ తల్లి ఘటాలను రేమాలవారిపాలెం నుండి నాగాయలంకలోని శ్రీరామపాద క్షేత్రం ఘాట్ వరకు తీసికొనివచ్చి, జ్లాధివాసం చేయించి, అనంతరం మేళతాళాలతో, డప్పు వాయిద్యాలతో, గ్రామోత్సవం నిర్వహించారు. శనివారం మొత్తం గ్రామోత్సవం నిర్వహించి, తిరిగి ఆదివారం ఉదయం అమ్మవారికి ఆలయంలో నైవేద్యాల సమర్పణ, మొక్కుబడులు తీర్చుకొనడం మొదలగు కార్యక్రమాలు నిర్వహించెదరు. [5]
### శ్రీ పోతురాజుస్వామివారి ఆలయం
ఈ ఆలయంలో స్వామివారి వార్షిక జాతర మహోత్సవం సందర్భంగా, 2015, జూలై-7వ తేదీ మంగళవారంనాడు, రెండువేలమందికి పైగా భక్తులకు అన్నదానం నిర్వహించారు. [4]
### శ్రీ అభయాంజనేయ స్వామివారి ఆలయం
## గ్రామంలో ప్రధాన పంటలు
వరి. అపరాలు, కాయగూరలు
## గ్రామంలో ప్రధాన వృత్తులు
వ్యవసాయం, వ్యవసాయాధరిత వృత్తులు
## గ్రామ ప్రముఖులు
## గ్రామ విశేషాలు

## మూలాలు


## వెలుపలి లింకులు
[1] ఈనాడు కృష్ణా/అవనిగడ్డ; 2014,ఏప్రిల్-3; 1వపేజీ.[2] ఈనాడు కృష్ణా/అవనిగడ్డ; 2014,జూన్-22; 3వపేజీ.[3] ఈనాడు కృష్ణా/అవనిగడ్డ; 2014,సెప్టెంబరు-24; 1వపేజీ.[4] ఈనాడు కృష్ణా/అవనిగడ్డ; 2015,జూలై-8; 3వపేజీ.[5] ఈనాడు అమరావతి/అవనిగడ్డ; 2017,జూన్-11; 3వపేజీ.
తురకపాలెం (గుంటూరు మండలం)

**తురకపాలెం** గుంటూరు జిల్లా, గుంటూరు మండలం లోని రెవెన్యూయేతర గ్రామం.

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.

### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో నక్కా నాగేశ్వరరావు సర్పంచిగా ఎన్నికైనాడు.

## మూలాలు


## చిత్రమాలిక

దస్త్రం:Thurakapalem village entrance arch.jpg|గ్రామ ముఖద్వారం
దస్త్రం:Tkp-church01.jpg|పునీత ఆంటోని దేవాలయం
దస్త్రం:Nagarjuna Sagar right canal bridge, Thurakapalem.jpg|నాగార్జున సాగర్ కుడికాలువ
దస్త్రం:NTR statue at Thurakapalem.jpg|ఎన్టీరామారావు విగ్రహం


వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:గుంటూరు మండలం లోని రెవిన్యూయేతర గ్రామాలు
కదిరి వారి పల్లె

**కదిరి వారి పల్లె** వైఎస్ఆర్ జిల్లా యర్రగుంట్ల మండలానికి చెందిన రెవెన్యూయేతర గ్రామం

## మూలాలు

## వెలుపలి లంకెలు
కంప్యూటర్ నెట్వర్క్

**కంప్యూటర్ నెట్వర్క్** లేదా **డేటా నెట్వర్క్** అనేది ఒక టెలికమ్యూనికేషన్ నెట్వర్క్, అది కంప్యూటర్లకు డేటా మార్పిడిని అనుమతిస్తుంది. కంప్యూటర్ నెట్వర్క్ లలో, నెట్వర్క్ కంప్యూటింగ్ పరికరాల డేటా కనెక్షన్లతో ఒకరికొకరు డేటాను తరలించుకుంటారు. నోడ్స్ మధ్య కనెక్షన్లను (నెట్వర్క్ లింకులు) కేబుల్ మీడియా లేదా వైర్ లెస్ మీడియాను గాని ఉపయోగించి ఏర్పరుస్తారు. అందరికి బాగా తెలిసిన కంప్యూటర్ నెట్వర్క్ ఇంటర్నెట్.

పర్సనల్ కంప్యూటర్లు వినియోగిస్తున్న పెద్ద పెద్ద సంస్థలలో వివిధ డిపార్టుమెంటులలో జరిగే ప్రక్రియలను ఒకరికొకరు తెలుసుకొనుటకు నెట్‌వర్క్ లు ఆభివృద్ధి చేయబడినాయి. వీటివలన వ్యక్తిగత కంప్యూటర్లను ఒకదానికొకటి అనుసంధానము చేయగలము. ఒక కంప్యూటరులో వున్న ఖరీదయిన, విలువయిన సాఫ్ట్‌వేర్ ప్రోగ్రాము భాషలను, ప్యాకేజీలను ఇతర కంప్యూటర్లు కూడా వినియోగించుకొనగలవు. ఒకేఫైలుని 2, 3 కంప్యూటర్లలో ఒకేసారి నిల్వచేయ వీలవుతుంది. ఒక కంప్యూటరు పాడయి పోయినను వేరొక దాని నుండి మనకు కావలసిన ఫైలును పొందగలము. దీనినే క్లయింట్ - సర్వర్ మోడల్ అంటారు. పెద్ద పెద్ద సంస్థలలో దూరముగా వున్న విభాగములలో పని చేయు ఉద్యోగస్థులు అనుసంధించబడిన కంప్యూటర్ల ద్వారా సంభాషించగలరు. 1970లలో ప్రారంభమయిన ఈ ప్రక్రియ మొదట పెద్ద కంపెనీల వారికి మాత్రమే అందుబాటులో ఉండేది. 1990 దశకములో ఇళ్ళకు, వ్యక్తిగత అవసరములకు కూడా ఇంటర్నెట్ రూపములో లభ్యమగుచున్నది.కంప్యూటర్ నెట్‌వర్క్‌ల ద్వారా పరికరాల మధ్య సమాచారాన్ని సులభంగా పంచుకోవచ్చు, ఏ కంప్యూటర్‌ నుంచైనా ఫైల్‌లను యాక్సెస్ చేయవచ్చు మరియు ఒక ప్రింటర్‌ను నెట్‌వర్క్‌కు కనెక్ట్ చేస్తే అన్ని కంప్యూటర్‌లు దాన్ని ఉపయోగించవచ్చు.

కంప్యూటర్ నెట్‌వర్క్‌లు ఈ క్రింది రకాలుగా విభజించబడతాయి:

* వ్యక్తిగత ప్రాంత నెట్‌వర్క్ (PAN)
* లోకల్ ఏరియా నెట్‌వర్క్ (LAN)
* క్యాంపస్ ఏరియా నెట్‌వర్క్ (CAN)
* మెట్రోపాలిటన్ ఏరియా నెట్‌వర్క్ (MAN)
* వైడ్ ఏరియా నెట్‌వర్క్ (WAN)
* వైర్లెస్ లోకల్ ఏరియా నెట్‌వర్క్ (WLAN)
* స్టోరేజ్ ఏరియా నెట్‌వర్క్ (SAN)
* పాసివ్ ఆప్టికల్ లోకల్ ఏరియా నెట్‌వర్క్ (POLAN)
* ఎంటర్‌ప్రైజ్ ప్రైవేట్ నెట్‌వర్క్ (EPN)
* వర్చువల్ ప్రైవేట్ నెట్‌వర్క్ (VPN)

* హోమ్ ఏరియా నెట్‌వర్క్ (HAN)

## మూలాలు
కొత్తూరు(అవనిగడ్డ)

**కొత్తూరు.** కృష్ణా జిల్లా అవనిగడ్డ మండలానికి చెందిన గ్రామం.  

## గ్రామ భౌగోళికం
సముద్రమట్టానికి 6 మీ.ఎత్తు

## సమీప గ్రామాలు
రేపల్లె, మచిలీపట్నం, తెనాలి, పెడన

## సమీప  మండలాలు
మోపిదేవి, నాగాయలంక, రేపల్లె, చల్లపల్లి

## గ్రామంలో విద్యా సౌకర్యాలు
మండల పరిషత్ ప్రాథమిక పాఠశాల

## గ్రామానికి రవాణా సౌకర్యాలు
అవనిగడ్డ, నాగాయలంక నుండి రోడ్దురవాణా సౌకర్యం ఉంది. రైల్వేస్టేషన్: గుంటూరు 66 కి.మీ

## గ్రామ పంచాయతీ
ఈ గ్రామం వేకనూరు గ్రామ పంచాయతీ పరిధిలోని గ్రామం.

## గామములోని దర్శనీయ ప్రదేశములు/దేవాలయములు
### శ్రీ కోదండరామాలయం
#ఈ గ్రామములో నిర్మించిన శ్రీ కోదండరామాలయంలో, దివ్య ప్రతిష్ఠామహోత్సవం, 2014,ఏప్రిల్-4, శుక్రవారం ఉదయం 9-15 గంటలకు, వేదమంత్రోచ్ఛారణలతో, వైదికశాస్త్రోక్తంగా, కన్నుల పండువగా నిర్వహించారు. ఈ సందర్భంగా, గ్రామంలో శాంతిసౌభాగ్యాలు పెంపొందాలని కోరుతూ, శ్రీ లక్ష్మీ నారసింహ మహాయగ్న క్రతువు చేపట్టినారు. పూర్ణాహుతి కార్యక్రమం వైభవంగా సాగినది. అనంతరం ఆలయంలో, వేల మంది భక్తులకు అన్నసమారాధన నిర్వహించారు. [1] 
#ఈ ఆలయంలో ప్రతి సంవత్సరం, శ్రీరామనవమి సందర్భంగా శ్రీ సీతారాముల కళ్యాణమహోత్సవాలు వైభవంగా నిర్వహించెదరు. అనంతరం భక్తులకు, గ్రామస్తులకు అన్నదానం నిర్వహించెదరు. [2]

## మూలాలు

## వెలుపలి లంకెలు
[1] ఈనాడు కృష్ణా; 2014,ఏప్రిల్-5; 6వపేజీ.
[2] ఈనాడు కృష్ణా; 2015,ఏప్రిల్-1; 2వపేజీ.
సంగారెడ్డి పురపాలకసంఘం

**సంగారెడ్డి పురపాలక సంఘం,** సంగారెడ్డి జిల్లాకు చెందిన పురపాలక సంఘాలలో ఒకటి. 1954లో ఏర్పడిన ఈ పురపాలక సంఘం ప్రస్తుతం మొదటిశ్రేణి పురపాలక సంఘంగా కొనసాగుతోంది. 2011 గణన ప్రకారం పురపాలక సంఘం పరిధిలోని జనాభా 71426 కాగా, 2014 మార్చి నాటికి 52556 ఓటర్లున్నారు. ప్రస్తుతం ఇందులో 31 వార్డులు ఉన్నాయి.
## ఆదాయ-వ్యయములు
2010-11 ఆర్థిక సంవత్సరం నాటికి ఈ పురపాలక సంఘం ఆదాయం రూ. 976.45 కోట్లు కాగా వ్యయము రూ. 806.14 కోట్లు.
## ఎన్నికలు
1954 నుంచి 2005 వరకు జరిగిన 9 ఎన్నికలలో కాంగ్రెస్ పార్టీ 5, భారతీయ జనతాపార్టి 3, తెరాస ఒక్కసారి చైర్మెన్ పదవులను పొందాయి. ఈ పురపాలక సంఘం చైర్మెన్‌గా పనిచేసిన లక్ష్మన్‌జీ తదుపరి కాలంలో ఆందోల్ శాసన సభ్యులు కూడా ఎన్నికయ్యారు.
## 2014 ఎన్నికలు
2014 మార్చి 30న 10వ సారి ఎన్నికలు జరిగాయి.

## 2026 ఎన్నికలు
2026లో జరిగిన మున్సిపాలిటీ ఎన్నికలలో మొత్తం 38 వార్డుల్లో 22 స్థానాల్లో కాంగ్రెస్,  బీఆర్‌ఎస్ 10, బీజేపీ 1, ఎంఐఎం  1,  స్వతంత్ర అభ్యర్థి ఒక వార్డులో విజయం సాధించారు.

## మూలాలు

## వెలుపలి లంకెలు

వర్గం:తెలంగాణ పురపాలక సంఘాలు
వర్గం:1954 స్థాపితాలు
వర్గం:సంగారెడ్డి జిల్లా పురపాలక సంఘాలు
వర్ణపు ఉల్లంఘనం

దృశా శాస్త్రంలో క్రోమేటిక్ అబెరేషన్ (వర్ణపు ఉల్లంఘనం) అనేది కటకం నుండి వక్రీభవనం చెందిన అన్ని రంగుల కాంతి కిరణాలన్నీ నాభి పై కేంద్రీకరించబడకపోవడం. ఇది కాంతి విక్షేపణం వలన జరుగుతుంది. ఇందులో కటకంలోని పదార్థాల వక్రీభవన గుణకం కాంతి తరంగ దైర్ఘంతో మారుతుండడం వలన ఈ దృగ్విషయం జరుగుతుంది. కటకంయొక్క నాభ్యంతరం దాని వక్రీభవన గుణకంపై ఆధారపడి ఉన్నందున వక్రీభవన గుణకంలోని మార్పులు రంగులు నాభిపై కేంద్రీకరించడంపై ప్రభావం చూపిస్తాయి.

ఛాయాచిత్రకళలో **వర్ణపు ఉల్లంఘనం** (ఆంగ్లం: Chromatic aberration లేదా achromatism లేదా chromatic distoration) అనగా ఒక కటకం అన్ని రంగులను ఒకే బిందువు వద్ద కేంద్రీకృతం అయ్యేలా చెయ్యటంలో విఫలమవ్వటం. వేర్వేరు తరంగ దైర్ఘ్యాలు గల కాంతికి (అనగా వేర్వేరు రంగులకి) కటకాల యొక్క వక్రీకరణ గుణకముల (Refractive index) లో తేడాల వలన ఈ వైఫల్యం ఏర్పడుతుంది.

దృశ్యమాన వర్ణపటంలోని ఒక్కొక్క రంగు ఒకే బిందువు వద్ద కేంద్రీకృతం కాలేకపోవటం మూలాన ప్రతిబింబంలోని కాంతివంతమైన, చీకటిమయమైన భాగాలని వేరు చేసే సన్నని గీత పొడవునా వర్ణపు ఉల్లంఘనం చారలుగా ఏర్పడుతుంది. కటక నాభి *f* వక్రీకరణ గుణకం పై ఆధారపడి ఉండటంతో వివిధ రంగులు వేర్వేరు చోట్ల ప్రసరిస్తాయి.

## మూలాలు

వర్గం:ఫోటోగ్రఫి యొక్క శాస్త్రీయ అంశాలు
ఇస్మాయిల్ బేగ్ పేట

**ఇస్మాయిల్ బేగ్ పేట** కృష్ణా జిల్లా కోడూరు మండలానికి చెందిన రెవెన్యూయేతర గ్రామం.ఈ గ్రామస్థులకు తమ గ్రామంలో పోలింగు కేంద్రం లేదు. వీరు వోటు వేయాలంటే, మరో శివారు గ్రామమైన నరసింహాపురం గ్రామానికి 3 కి.మీ. పైగా నడచి వెళ్ళి తమ ఓటు హక్కు వినియోగించుకోవలసి ఉంది. [1]

## గ్రామ భౌగోళికం
సముద్రమట్టానికి 7 మీ.ఎత్తు

## గ్రామానికి రవాణా సౌకర్యాలు
కొత్తమాజేరు, అవనిగడ్డ నుండి రోడ్దురవాణా సౌకర్యం ఉంది. రైల్వేస్టేషన్; మచిలీపట్నం 79 కి.మీ

## గ్రామంలో విద్యా సౌకర్యాలు
జిల్లాపరిషత్ హైస్కూల్, పిట్టల్లంక

## గ్రామ పంచాయతీ
ఈ గ్రామం, కోడూరు గ్రామ పంచాయతీ పరిధిలోని ఒక శివారు గ్రామం.
## దర్శనీయ ప్రదేశాలు/దేవాలయాలు
### శ్రీరామాలయం
ఐదు దశాబ్దాలకు పైగా చరిత్ర కలిగిన ఈ ఆలయంలో ప్రతి సంవత్సరం, శ్రీరామనవమి ఉత్సవాలు వైభవంగా నిర్వహించెదరు. ధనుర్మాసంలోనూ, వినాయకచవితి, మొదలగు పర్వదినాలలో గూడా ఈ ఆలయంలో పూజాది కార్యక్రమాలను హిందూసంప్రదాయాల ప్రకారం నిర్వహించుచున్నారు. కార్తీకమాసంలోనూ హరేరామనామ సప్తాహాలు నిర్వహించుచూ గ్రామాన్ని ఆధ్యాత్మకతకు నెలవుగా తీర్చిదిద్దినారు. [2]
ఈ పురాతన ఆలయం శిథిలావస్థకు చేరడంతో, ఆలయాన్ని పునర్నిర్మించారు. పునర్నిర్మించిన ఈ ఆలయంలో పునఃప్రతిష్ఠా కార్యక్రమాలను 2016,ఫిబ్రవరి-24వ తేదీ బుధవారం సాయంత్రం, శ్రీ విష్వక్సేనపూజ, పుణ్యాహవచనం, రక్షాబంధనం, వాస్తుహోమం పూజలతో ప్రారంభించారు. 25వ తేదీ గురువారం ఉదయం 7-52 గంటలకు విగ్రహ పునఃప్రతిష్ఠ నిర్వహించారు. ఈ సందర్భంగా స్వామివారి శాంతి కళ్యాణమహోత్సవం నిర్వహించారు. [4]
ఈ ఆలయ ప్రథమ వార్షికోత్సవాలలో భాగంగా, 2017,ఫిబ్రవరి-25వతేదీ శనివారంనాడు హరేరామనామ ఏకాహం ప్రారంభించారు. 26వతేదీ ఆదివారంనాడు ముగింపు, హారతి కార్యక్రమాలను నిర్వహించెదరు. [5]

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## గ్రామ ప్రముఖులు
వరికూటి హనుమంతరావు, సీనియర్ కమ్యూనిస్టు నాయకులు:- ఇతను 89 సంవత్సరాల వయసులో, 2015,ఆగస్టు-21వ తేదీనాడు స్వగృహంలో అనారోగ్యంతో అశువులుబాసినారు. [3] 
## మూలాలు

## వెలుపలి లింకులు
[1] ఈనాడు కృష్ణా/అవనిగడ్డ; 2014,ఏప్రిల్-4; 2వపేజీ.
[2] ఈనాడు కృష్ణా/అవనిగడ్డ; 2015,మార్చి-28; 3వపేజీ.
[3] ఈనాడు కృష్ణా/అవనిగడ్డ; 2015,ఆగస్టు-22; 3వపేజీ.
[4] ఈనాడు అమరావతి/అవనిగడ్డ; 2016,ఫిబ్రవరి-26; 3వపేజీ. 
[5] ఈనాడు అమరావతి/అవనిగడ్డ; 2017,ఫిబ్రవరి-26; 1వపేజీ.

వర్గం:కోడూరు (కృష్ణా) మండలంలోని రెవెన్యూయేతర గ్రామాలు
పుల్లారెడ్డిపేట

**పుల్లారెడ్డిపేట** వైఎస్ఆర్ జిల్లా వల్లూరు మండలానికిచెందిన రెవెన్యూయేతర గ్రామం.

## మూలాలు
ఎక్స్‌పోజర్ కాంపెన్సేషన్ (ఫొటోగ్రఫీ)

**బహిర్గత పరిహారం** (ఆంగ్లం:Exposure Compensation) ఛాయాచిత్రకళలో బహిర్గతాన్ని ఛాయాచిత్ర బహిర్గత కొలబద్ద (Photographic Exposure Meter) చే సరిచేయు ఒక సాంకేతికాంశం. ఛాయాచిత్రం కావలసినంత కాంతివంతంగా రాకుండా ఉండే కారకాలని (ఉదా: అసాధారణ కాంతి ప్రసరణ, కెమెరా వ్యవస్థలోని తేడాలు, ఫిల్టర్లు, అప్రమాణీక ప్రక్రియలు, ఉద్దేశ్యపూర్వక అతిబహిర్గతం/అల్పబహిర్గతం వంటి వాటిని) దృష్టిలో ఉంచుకొని బహిర్గతం సరిచేయబడుతుంది. సినిమాటోగ్రఫిలో బహిర్గత పరిహారాన్ని షట్టరు కోణం, ఫిలిం వేగం, బహిర్గత సూచిక, ఇతరాలలోని తేడాల వలన బహిర్గతాలలో కలగే వ్యత్యాసాలని సరిచేసేందుకు ఉపయోగిస్తారు.

చాలా డిజిటల్ కెమెరాలు డిస్ప్లే సెట్టింగ్‌ను కలిగి ఉంటాయి.  భౌతిక డయల్‌ను కలిగి ఉంటాయి, దీని ద్వారా ఫోటోగ్రాఫర్ కెమెరాను 1/3 స్టాప్ వ్యవధిలో మూడు ఎఫ్-స్టాప్‌ల (ఎఫ్-నంబర్లు) వరకు బహిర్గతం చేయవచ్చు. స్కేల్‌లోని ప్రతి సంఖ్య (1,2,3) ఒక ఎఫ్-స్టాప్‌ను సూచిస్తుంది, ఎక్స్‌పోజర్‌ను ఒక ఎఫ్-స్టాప్ ద్వారా తగ్గించడం సెన్సార్‌కు చేరే కాంతి మొత్తాన్ని సగానికి తగ్గిస్తుంది. సంఖ్యల మధ్య చుక్కలు f- స్టాప్‌లో 1/3 ని సూచిస్తాయి.

## మూలాలు

వర్గం:ఫోటోగ్రఫీ సాంకేతిక అంశాలు
కొప్పుల ఈశ్వర్

**కొప్పుల ఈశ్వర్**, తెలంగాణకు చెందిన రాజకీయ నాయకుడు. తెలంగాణ రాష్ట్ర సమితికి పార్టీ తరపున ధర్మపురి శాసనసభ నియోజకవర్గం నుండి శాసనసభ సభ్యునిగా గెలిచాడు. 2019లో కల్వకుంట్ల చంద్రశేఖరరావు రెండవ మంత్రివర్గంలో ఎస్సీ, గిరిజన, బిసీ, మైనారిటీ, వికలాంగుల, వయోజనుల సంక్షేమ శాఖల మంత్రిగా ఉన్నాడు.

## జీవిత విషయాలు
ఈశ్వర్ 1959, ఏప్రిల్ 20న లింగయ్య, మల్లమ్మ దంపతులకు పెద్దపల్లి జిల్లా, జూలపల్లి మండలం, కుమ్మరికుంట గ్రామంలో జన్మించాడు. తండ్రి సింగరేణిలో ఉద్యోగం కావడంతో గోదావరిఖనిలో సెటిలయ్యారు. బీఏ పూర్తిచేసి సింగరేణిలో బొగ్గుగని కార్మికుడిగా జీవనం ప్రారంభించి, 27 సంవత్సరాలు పనిచేశాడు.

## వ్యక్తిగత జీవితం
ఈశ్వర్ 1982 జూలై 15న స్నేహలతను ప్రేమించి పెళ్లి చేసుకున్నాడు. కూతురు నందిని పోస్ట్ గ్రాడ్యుయేట్ పూర్తిచేసింది.

## రాజకీయ జీవితం
1994లో జరిగిన ఆంధ్రప్రదేశ్ శాసనసభ ఎన్నికలు (1994)లో తెలుగుదేశం పార్టీ నుండి పోటిచేసే, స్వతంత్ర అభ్యర్థి మాలెం మల్లేశం చేతిలో 15,319 ఓట్లతో ఓడిపోయాడు. 2001లో తెలంగాణ రాష్ట్ర సమితిలో చేరి, తెలంగాణ ఉద్యమంలో చురుకుగా పాల్గొన్నాడు. 2004లో జరిగిన ఆంధ్రప్రదేశ్ శాసనసభ ఎన్నికలు (2004)లో  తెలంగాణ రాష్ట్ర సమితి టికెట్‌పై పోటిచేసి టీడీపీ అభ్యర్థి మాలెం మల్లేశం పై 56,563 ఓట్లతో గెలుపొంది, 2004లో తొలిసారిగా మేడారం ఎమ్మెల్యేగా తెలంగాణ శాసనసభకు వెళ్ళాడు. తెలంగాణ ఉద్యమ నేపథ్యంలో పదవికి రాజీనామా సమర్పించి 2008లో జరిగిన ఉప ఎన్నికలలో పోటీచేసి విజయం సాధించాడు. నియోజకవర్గాల పునర్విభజనలో మేడారం స్థానం రద్దు కావడంతో 2009లో కొత్తగా ఏర్పడిన ధర్మపురి శాసనసభ నియోజకవర్గం నుంచి పోటీచేసి కాంగ్రెస్ పార్టీ అభ్యర్థి, జిల్లా పరిషత్తు చైర్మెన్ అయిన ఎ. లక్ష్మణ్ కుమార్‌పై విజయం సాధించాడు. తెలంగాణ ఉద్యమ నేపథ్యంలో మరోసారి రాజీనామా చేసి 2010 ఉప ఎన్నికలలో మళ్ళీ గెలుపొందాడు. 2014 ఎన్నికలలో మళ్ళీ తెరాస తరఫున ధర్మపురి నుంచి గెలిచాడు. 2014, 2018 మధ్య శాసనసభలో ఛీఫ్‌విప్‌గా పనిచేసారు. 2018లో ఎన్నికలలో ఇదే నియోజకవర్గం నుండి లక్ష్మణ కుమార్‌పై 441 వోట్ల తేడాతో విజయం సాధించి,  2019లో కెసీఆర్ రెండవ మంత్రివర్గంలో షెడ్యూల్డ్ కులాలు, ఆదివాసీలు, బలహీనవర్గాల సంక్షేమ మంత్రిగా స్థానం సంపాదించాడు. 

కొప్పుల ఈశ్వర్‌ 2025 ఆగష్టు 20న తెలంగాణ బొగ్గు గని కార్మిక సంఘం (టీబీజీకేఎస్‌) గౌరవాధ్యక్షుడిగా ఎన్నికయ్యాడు.

## రాజకీయ గణాంకాలు

## మూలాలు

## బయటి లింకులు
* 

వర్గం:1959 జననాలు
వర్గం:జీవిస్తున్న ప్రజలు
వర్గం:పెద్దపల్లి జిల్లా రాజకీయ నాయకులు
వర్గం:పెద్దపల్లి జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:పెద్దపల్లి జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
పాండురంగాపురం (నంద్యాల)

**పాండురంగాపురం,**  కర్నూలు జిల్లా, నంద్యాల పట్టణ మండలానికి చెందిన రెవెన్యూయేతర గ్రామం.ఇది ఆదర్శ గ్రామంగా అవార్డు సాధించింది.ఈ గ్రామం పచ్చళ్ళు తయారు చేయడానికి చాలా ప్రసిద్ధి.

## మూలాలు
ఎన్నికల సిరా

**ఎన్నికల సిరా** అనగా డబుల్ ఓటింగ్ వంటి ఎన్నికల మోసాలను నిరోధించేందుకు ఓటర్ల చూపుడు వేలుపై (సాధారణంగా) పూసే ఒక పాక్షిక శాశ్వత సిరా. పౌరుల గుర్తింపు పత్రాలు శాశ్వత ప్రామాణికమైనవి లేదా సంస్థాగతమైనవిగా లేని దేశాలలో ఎన్నికల నిర్వహణ కొరకు ఇది ఒక సమర్థవంతమైన పద్ధతి.

## అనువర్తనం
ఎన్నికలలో దొంగ ఓట్లను నిరోధించేందుకు ఎన్నికల సిరాను ఒక మంచి భద్రతాంశంగా ఉపయోగిస్తారు. సాధారణంగా ఈ సిరాను ఎడమ చేతి చూపుడు వేలుపై పూస్తారు, ముఖ్యంగా చర్మంపై పూసిన ఈ సిరాను త్వరగా తొలగించడం దాదాపు అసాధ్యం. పరిస్థితి, ప్రాధాన్యత ఆధారంగా సిరాను వివిధ పద్ధతులలో పూస్తారు. ఎన్నికల సిరా సీసాలో స్పాంజిని లేదా బ్రష్ ను ముంచి పూయడం, స్ప్రే బాటిల్స్,, మార్కర్ పెన్నులు ఉపయోగించడం సర్వసాధారణ పద్ధతులు. వేలిపై పూసిన ఈ సిరా కాంతికి గురియై 15 నుంచి 30 సెకన్లలో పొడి బారుతుంది, తదుపరి సిరా అయిన చర్మాన్ని శుభ్రపరచినప్పుడు కొద్దికొద్దిగా చెరిగిపోతున్ననూ కొన్ని రోజుల పాటు ఆ సిరా గుర్తును గుర్తించవచ్చు.

## మిశ్రమము
ఇండస్ట్రీ ప్రామాణిక ఎన్నికల సిరా 10%, 14% లేదా 18% సిల్వర్ నైట్రేట్ సొల్యూషన్ ను కలిగి ఉంటుంది. సిరాలోని సిల్వర్ నైట్రేట్ వల్ల సూర్యరశ్మి తగలగానే చర్మంపై స్పష్టమైన గుర్తు ఏర్పడుతుంది.

## ఆయువు
ఎన్నికల సిరా మరక సాధారణంగా చర్మంపై 72 నుంచి 96 గంటలు, వ్రేళ్ళగోళ్ళు, చర్మం పై పొర (క్యుటికల్) ప్రాంతంలో 2 నుంచి 4 వారాల పాటు ఉంటుంది.

## రంగు
ఎన్నికల సిరామరక సంప్రదాయకంగా ఉదారంగులో ఉంటుంది. అయితే సురినామెసే 2005 చట్టసభ ఎన్నికలలో ఓటర్ల వ్రేళ్ళ మార్కింగ్ కోసం ఉదారంగు స్థానంలో నారింజ రంగు ఉపయోగించారు. ఓటర్లను మరింత ఆకర్షించేందుకు జాతీయ రంగులను పోలినటువంటి రంగుల వాడకం కనుగొనబడింది.

## చరిత్ర
NGGGFGGGGకర్ణాటక ప్రభుత్వ రంగంలోని మైసూరు పెయింట్స్ అండ్ వార్నిష్, హైదరాబాద్‌లోని రాయుడు ల్యాబరేటరీస్ అనే రెండు సంస్థలు ఈ ఇంకును తయారు చేస్తున్నాయి. భారత ఎన్నికల సంఘం, నేషనల్ ఫిజికల్ లేబోరేటరి, నేషనల్ రీసెర్చ్ డెవలెప్‌మెంట్ కార్పొరేషన్ సాయంతో ఈ ఇంకును తయారు చేస్తారు. ఈ సిరా ఉత్పత్తికి 1962లో ఎంపీవీఎల్ ప్రత్యేక రైట్స్ పొందింది. అప్పటి నుంచి ఎన్నికలకు ఈ సంస్థ సిరాను అందిస్తోంది. 1976 నుంచి మరో 28 దేశాలకు ఈ సంస్థ సరఫరా చేస్తోంది. 2006 ఫిబ్రవరి ఒకటో తేది నుంచి ఓటరు ఎడమ చేతి చూపుడు వేలు గోరు పైభాగం నుంచి కింద వరకు గీత గీయడం ప్రారంభించారు. అంతకుముందు గోరు కింద ఉండే చర్మంపై గుర్తు పెట్టేవారు.

## మూలాలు

సాక్షి దినపత్రిక (5-4-2014)

వర్గం:సిరాలు
వర్గం:ఎన్నికలు
గొబ్బూరి వెంకటానంద రాఘవరావు

**గొబ్బూరి వెంకటానంద రాఘవరావు** తొలి తెలుగు ఖగోళ శాస్త్ర గ్రంథ రచయిత.
## జీవిత విశేషాలు
గొబ్బూరి వెంకటానంద రాఘవరావు విజయనగరం జిల్లా , పార్వతీపురం లో ఏప్రిల్ 14 1892 న జన్మించారు. విశాఖ జిల్లా, యలమంచిలిలో స్థిరపడ్డారు. ఖగోళ శాస్త్ర పరిశోధనలలో జీవితకాలమంతా వ్యయపరిచారు. 
## పరిశోధనలు
శతాబ్దాల నాటి ప్రాచీనులందించిన శాస్త్రవిజ్ఞానంతో ఎన్నెన్నో నూతన అంశాలను ఆవిష్కరించారు. ఖగోళంలోని అంశాలను పౌరాణిక పాత్రలలో ముడిపెట్టి చెప్పిన ప్రాచీన శాస్త్రవేత్తలు, కవులను తన పరిశోధనలకు ఆదర్శంగా ఎంచారు. వారు పాలపుంతను పాలసముద్రమని అభివర్ణిస్తూ, విష్ణువు పాదాల దగ్గర పుట్టిన దివిజగంగ ఆకాశంలో పయనించి శివుని తలమీద వర్షించిందని చెప్పారు. పాలపుంత ఎగువభాగంలో ఒక మూలన ఉన్న ప్రధాన నక్షత్రం విష్ణువు అనే దేముడి నామం కలిగినది. పాలపుంత దిగువభాగంలో చివరలో ఉన్న ప్రధాన నక్షత్రం ఆరుద్ర. ఇది శివుడి పేరు కలిగిఉన్నది. ఈ రెండు సక్షత్రాల నడుమ "హంస" పేరు కలిగిన నక్షత్రం ఒకటి ఉన్నది. హంసకు ఎడమ భాగమున ఉన్నది క్షీరసముద్రమనీ, రెండవ వైపున ఉన్నది దివినుండి భువికి చేరిన గంగ అనీ చెప్పారు. ఈ అంశాలన్నిటినీ రాఘవరావు పరిశీలించి, అధ్యయనం చేసి, ఆ పాలనూ, నీళ్ళను వేరుచేసే హంసతో సహా ఖగోళ చిత్రపటాన్ని తయారుచేసి "భారతి" సాహిత్య మాసపత్రిక (1920 దశకం) లో ప్రచురించారు. ఖగోళ శాస్త్రాన్ని గురించి చిరకాలం పరిశోధనలు చేసి కనుగొన్న వాటిని వేదాల్లోనూ, తైత్తరీయ సంహిత లోనూ, పురాణాలలోనూ , మహాభారతంలోనూ నర్మగర్భితంగా ఉన్న అంశాలతో సమన్వయం చేసి, అధ్భుతమైన విషయాలను ఆవిష్కరింపజేస్తూ "జ్యోతిర్వేదం" పేరుతో తొలి తెలుగు ఖగోళ శాస్త్ర గ్రంథాన్ని ప్రచురించారు. ఇది కేవలం శాస్త్ర గ్రంధమే గాని, జ్యోతిష గ్రంథం కాదు. స్క్రిప్చర్స్ ఆఫ్ ది హెవెన్స్ ఆంగ్ల గ్రంథ రచనను, నక్షాత్రములు, చుక్కల శుద్ధి మొదలైన గ్రంథాలను రాశారు. జ్యోతిర్వేదమును, ఆంగ్ల గ్రంధాన్ని తెలుగు విశ్వవిద్యాలయం వారు పరిష్కరించి పునర్ముద్రించారు.

ఆయన అక్టోబరు 10 1958 న మరణించారు.

## మూలాలు

* 

## ఇతర లింకులు
* గూగుల్ బుక్స్ నుండి

వర్గం:తెలుగువారిలో శాస్త్రవేత్తలు
వర్గం:1892 జననాలు
వర్గం:1958 మరణాలు
వర్గం:ఖగోళ శాస్త్రవేత్తలు
వర్గం:తెలుగు రచయితలు
వర్గం:విజయనగరం జిల్లా శాస్త్రవేత్తలు
వర్గం:విజయనగరం జిల్లా రచయితలు
నలందపాలెం

**నలందపాలెం** కృష్ణా జిల్లా అవనిగడ్డ మండలానికి చెందిన గ్రామం.

## గ్రామ భౌగోళికం
సముద్రమట్టానికి 6 మీ.ఎత్తు
### సమీప గ్రామాలు
రేపల్లె, మచిలీపట్నం, తెనాలి, పెడన

### సమీప మండలాలు
మోపిదేవి, నాగాయలంక, రేపల్లె, చల్లపల్లి

## గ్రామానికి రవాణా సౌకర్యాలు
అవనిగడ్డ, నాగాయిలంక నుండి రోడ్దురవాణా సౌకర్యం ఉంది. రైల్వేస్టేషన్: గుంటూరు 66 కి.మీ

## గ్రామంలో విద్యా సౌకర్యాలు
మండలపరిషత్ ప్రాథమిక పాఠశాల
## గ్రామానికి వ్యవసాయం, సాగునీటి సౌకర్యం
ఊరచెరువు:- గ్రామములో అధ్వాన్నంగా ఉన్న ఈ చెరువును ఇటీవల ప్రభుత్వం ప్రవేశపెట్టిన నీరు-చెట్టు కార్యక్రమం క్రింద, రు. 3.11 లక్షల వ్యయంతో పూడిక తీసి, గట్లను పటిష్ఠంచేసి అభివృద్ధిచేసారు. చెరువు చుట్టూ ఉన్న ఆక్రమణలను సైతం తొలగించారు. గట్ల వెంట ఉన్న ముళ్ళపొదలు, పిచ్చిచెట్లు, చెత్తాచెదారాన్ని తొలగించి శుభ్రం చేసారు. గ్రామంలో ఏ ప్రాంతంలో వర్షం కురిసినా ఆ నీరు చెరువులోనికి వచ్చేలాగా డ్రెయినును ఏర్పాటు చేసారు. ఈ మధ్యన కురుస్తున్న, ప్రతి వర్షపు చినుకూ, చెరువులోకి చేరి, చెరువు నిండుకుండలాగా తయారై, చెరువులో జలకళ ఉట్టిపడుచున్నది. [3]
## గ్రామ పంచాయతీ
ఈ గ్రామం రామచంద్రాపురం గ్రామ పంచాయతీలోని శివారు గ్రామం. 
## గ్రామములోని దర్శనీయ ప్రదేశములు/దేవాలయములు
### శ్రీ రామాలయం
ఈ ఆలయంలో ప్రతి సంవత్సరం, శ్రీరామనవమి ఊత్సవాలు, చలువ పందిళ్ళు వేసి, 9 రోజులపాటు వైభవంగా నిర్వహించెదరు. ఆలయానికి రంగులద్ది, రంగురంగుల విద్యుద్దీపాలతో అలంకరించెదరు. [2]
## గ్రామంలో ప్రధాన వృత్తులు
వ్యవసాయం
## గ్రామంలోని విశేషాలు
ఈ గ్రామానికి చెందిన శ్రీ దాసరి వెంకట శ్రీమన్నారాయణ, ఎం.ఎస్.సి., ఎం.ఫిల్., చదివి, రెండు దశాబ్దాలుగా విద్యాశాఖలో పనిచేస్తున్నారు. పల్లెలలో విద్యాభివృద్ధికి విశేష కృషిచేసినందులకు, వీరికి 2014 సంవత్సరానికి జాతీయ ఉత్తమ ఉపాధ్యాయ పురస్కారం లభించింది. వీరు గత సంవత్సరం, ఉపాధ్యాయ దినోత్సవం సందర్భంగా, ఆంధ్రప్రదేశ్ రాష్ట్ర ముఖ్యమంత్రి శ్రీ నారా చంద్రబాబునాయుడుగారి చేతులమీదుగా రాష్ట్ర ఉత్తమ ఉపాధ్యాయ పురస్కారం అందుకున్నారు. [4]

## మూలాలు

## వెలుపలి లంకెలు
[2] ఈనాడు కృష్ణా/అవనిగడ్ద; 2014, ఏప్రిల్-8; 3వపేజీ.
[3] ఈనాడు కృష్ణా/అవనిగడ్డ; 2015, ఆగస్టు-9; 2వపేజీ. 
[4] ఈనాడు అమరావతి; 2015, ఆగస్టు-20; 20వపేజీ.